Catbalogan

An Syudad han Catbalogan usa nga syudad ha lalawigan han Samar ha Sinirangan nga Kabisay-an nga rehiyon han Kabisay-an ha Pilipinas.  Amo ini an kapital han lalawigan.  Sumala han 2010 nga senso, mayda ini populasyon nga 94,317 ka tawo ha 16,100 nga panimalay.

Mga baranggay 

An Catbalogan mayda kalim-an kag pito (57) nga baranggay.

Gintikangan 

Han Pebrero 5, 2007 nahimo nga balaod an Buhat han Republika 9391 (o Republic Act 9391) nga nagbabalyu han Catbalogan ngadto hin pagkasyudad.  Han Hunyo 16, 2007 ginbuhat an plebisito nga diin gin-aprobahan han mga Catbaloganon an pagbalyu han Catbalogan tikang hin bungto ngadto hin syudad.    Kundi, nabawi an pagkasyudad hini upod hin 15 nga iba nga mga syudad, katapos han paghatag han Korte Suprema han Pilipinas hin petisyon nga gindara han Liga hin mga Syudad han Pilipinas, ngan nagdeklara nga an balaod nga naghimo hin syudad (RA 9391) nga nagtugot han bungto nga magin syudad, nga natalapas han Batakan-Balaod.  An mga nasiring nga syudad, siring han korte, waray kuno makatuman han mga panginahanglanon agod magin syudad ini.

Han Disyembre 10, 2008, nagpadangat  hin motion for reconsideration an Catbalogan ngan an 15 nga iba nga mga syudad nga naapektaran ngadto ha Korte Suprema.  Katapos hin usa ka tuig, han Disyembre 22, 2009, ha pagbuhat hini nga appeal, ginbalik han Korte an una nga paghukom hini ngadto han pagkasyudad ngahaw     Mahiunong hini, nahibalik an pagin-syudad han Catbalogan.

Pangabuhi 
An premira nga pangabuhi han mga katawhan didi ha Catbalogan amo an pagtraysikol, pangisda, komersyo ug pangopesina.Tungod han kadagatan nga napalibot han Catbalogan, usa han premira nga pakabuhi an pangisda kun diin an mga mangirisda nagkakamay-ada hin dako nga oportunidad nga nabuhi ha ira mga pamilya. An pagtraysikol ug usa liwat nga pakabuhian ha Catbalogan nga kaparte han kultura han mga Katbaloganon. Tungod han natikadamo na mga establisyemento ha Catbalogan , natikadako liwat an oportunidad hin pangabuhi ha komersyo ug mga opisina.

Transportasyon 
An Catbalogan pwede maabot  tikang Manila ug Tacloban pinaagi hin dagat ug tuna

Malls 
 CityMall Catbalogan 
 Robinsons Place Catbalogan 
 SM City Catbalogan

Mga Medya 
DYGH 621 kHz (Agrix Broadcasting System, Inc. at Audiovisual Communicators, Inc.) 
DYMS-AM 1044 kHz (Cebu Broadcasting Company)
DYGF 1188 kHz (ABS-CBN Corporation)
D___-AM 1206 kHz (Far East Broadcasting Company)
DYDX-AM 1467 kHz (Antonio V. Barreiro Jr. Foundation)
D___-AM 1539 kHz (FBS Radio Network, Inc. at Aquarius Community Broadcasting Service)

DYPF-FM 106.9 MHz (Audiovisual Communicators, Inc.)

Mga kasarigan

Kitaa Gihapon 

 Lista han mga alkalde han Catbalogan

Mga Sumpay ha Gawas 

 Opisyal nga Websayt han Catbalogan
 Web Portal mahitungod han Catbalogan ngan han Samar 
 Websayt mahitungod han Catbalogan, Samar 
 Catbalogan, Samar bag-o nga mga litarato
 Philippine Standard Geographic Code 
 2000 Philippine Census Information

Catbalogan